Abu Hamza al-Masri
<s>Abu Hamza al-Masri (; Aleksandrija, 15. 4. 1958. – ), egipatski aktivist i radikalni vahabijski imam iz londonske džamije Finsbury Park, osuđen 2015. na doživotan zatvor zbog podrške terorizmu.</s>

<s>Biografija 
Abu Hamza je rođen 1958. kao Mustafa Kamel Mustafa u Aleksandriji, gradu u tadašnoj Ujedinjenoj Arapskoj Republici odnosno današnjem Egiptu.</s><s>Godine 1979. preselio se u Ujedinjeno Kraljevstvo gdje je studirao građevinarstvo na Politehničkom koledžu u Brightonu.</s><s>Tokom 1980-ih se politički radikalizirao i 1987. poslije sastanka s Abdulahom Azamom priključio se mudžahedinima u Afgansko-sovjetskom ratu.</s><s>Prilikom baratanja s eksplozivom u jednoj pakistanskoj bazi, izazvao je incident u kojem se izgubio obje ruke i lijevo oko, no neposredno kasnije tvrdio je da je obogaljen prilikom borbi sa Sovjetima.</s><s>Godine 1993. vratio se u Englesku na liječenje, nakon čega se angažirao i u ratu u Bosni i Hercegovini.</s><s>Od 1997. počinje raditi kao imam u londonskoj džamiji Finsbury Park i notornu reputaciju stekao je zbog veličanja terorističkih napada u Rusiji 1999. i Sjedinjenim Državama 2001. godine, odnosno otvorene podrške salafističkom džihadizmu.</s><s>Godine 2004. britanske vlasti uhapsile su ga zbog povezanosti s terorizmom i 2006. osudile na sedam godina zatvora.</s><s>Godine 2012. nakon duge pravne bitke izručen je Sjedinjenim Državama i 2014. počelo mu je novo suđenje u New Yorku.</s><s>U januaru 2015. američko pravosuđe osudilo ga je na doživotnu kaznu zatvora bez mogućnosti pomilovanja, koju izdržava u MCFP Springfield.</s>

<s>Vanjske veze</s>

<s>Abu Hamza profile, BBC News
  Case of Babar Ahmad and others v. The United Kingdom</s>

<s>Biografije, Egipat
Britanski aktivisti
Biografije, Rat u Bosni i Hercegovini
Salafizam
Biografije, Aleksandrija</s>

